# Julen Lopetegui Argote

Julen Lopetegui Agote (Asteasu, Guipúscoa, 28 d'agost de 1966), també conegut com a Julen Lopetegui o Julen Lopetegi, és un exfutbolista i actualment entrenador de futbol basc. Va ser internacional amb la selecció espanyola. Actualment dirigeix el West Ham.

## Carrera com a jugador

Lopetegui es va formar com a porter al planter de la Reial Societat. Va arribar a jugar en el filial de Segona Divisió B dels donostiarres, però no a debutar en el primer equip. A mitjan dècada dels 80, Lopetegi tenia el pas barrat a la primera plantilla de la Reial Societat per un grapat de bons porters com eren Luis Miguel Arconada, José Luis González Vázquez i Agustín de Carlos Elduayen.
El 1985 va ser fitxat pel Reial Madrid per a ser integrat en el seu equip filial, el Castella CF. Va jugar en aquest club fins a 1988 quan va ser cedit a la UD Las Palmas per una temporada. Finalment, el 1989 arriba a la primera plantilla del Reial Madrid.
En les seves dues temporades amb el Reial Madrid va ser el tercer porter de l'equip sense gaire oportunitats, encara que va arribar a debutar en Lliga amb el Reial Madrid en un derbi amb l'Atlético a l'estadi Vicente Calderón (3-3) en la penúltima jornada de la temporada 1989-90. Sense oportunitats en l'equip madridista i després de passar una temporada en blanc, Lopetegi fitxa el 1991 pel modest Club Deportivo Logroñés.
A Logronyo, Lopetegi va viure els seus millors anys com futbolista. Tot i trobar-se en un dels equips més modests de la primera divisió o potser per això, la labor de Lopetegi va destacar de forma enorme. Va ser titular indiscutible durant 3 temporades i encara que va encaixar bastants gols, va evitar-ne molts més; tot passant a ser considerat com un dels millors i més espectaculars porters d'Espanya. Lopetegi va jugar 108 partits en Primera divisió amb el Logroñés.
El 23 de març de 1994 va ser cridat per a debutar en un partit amistós de la selecció espanyola contra Croàcia, convertint-se en el primer internacional espanyol a ser convocat mentre militava en el Logroñés. També va ser convocat per a la disputa del Mundial de futbol Estats Units 1994, encara que no va arribar a disputar un sol minut en aquest torneig.
Les seves grans actuacions amb el Logroñés li valen ser fitxat el 1994 pel Futbol Club Barcelona. No obstant això va començar amb mal peu en el Barça; a l'inici de la temporada 1994-95 va cometre una espectacular fallada en la final de la Supercopa davant el Reial Saragossa. Això no va suposar la pèrdua del trofeu, però sí que va posar en dubte la qualitat de Lopetegi. Finalment Carles Busquets, suplent de Zubizarreta en les temporades anteriors, va arrabassar el lloc al basc. Lopetegi va jugar molt poc en la seva etapa barcelonista (tot just 5 partits de Lliga en 3 temporades) i l'arribada de Vítor Baía en la temporada 1996-97 el va relegar de nou al lloc de tercer porter de l'equip que havia conegut en la seva etapa madridista.
El 1997 abandona el Futbol Club Barcelona per la porta de darrere i després d'haver perdut part del prestigi que va obtenir en el Logroñés, fitxa pel Rayo Vallecano de la segona divisió. En Vallecas torna a tenir minuts i ascendeix el 1999 a la primera divisió. Les seves 3 temporades en Primera divisió amb el Rayo, fins a 2002, queden a l'ombra de Kasey Keller i Imanol Etxeberria, que serien els porters titulars, però almenys gaudeix de minuts i juga 36 partits de Lliga en aquests 3 anys. En finalitzar la temporada 2001-02 penja les botes.

### Selecció

Lopetegui va disputar 3 partits amistosos amb la selecció d'Euskadi.
Va ser internacional amb la selecció espanyola en una ocasió. Va ser en un partit amistós de preparació del Mundial 1994 que Espanya va disputar a Croàcia al març de 1994 i que Espanya va perdre per 0-2. Lopetegui va jugar uns minuts en substitució de Zubizarreta.

### Palmarès com a jugador

| Títol | Club | Any |
| Supercopa espanyola | Reial Madrid | 1990 |
| Lliga | Reial Madrid | 1990 |
| Supercopa espanyola | FC Barcelona | 1994 |
| Supercopa espanyola | FC Barcelona | 1996 |
| Copa del Rei | FC Barcelona | 1997 |
| Recopa d'Europa | FC Barcelona | 1997 |

## Carrera com a entrenador

Després de deixar de ser jugador va passar a ser tècnic del Rayo Vallecano, i va ocupar el càrrec d'entrenador de l'equip durant la temporada 2003-04 (amb l'equip descendit a Segona divisió). Lopetegi va ser destituït abans d'acabar la temporada i els vallecans van descendir a Segona divisió B. Lopetegi va tornar a primera plana mediàtica quan va ser fitxat pel canal de televisió La Sexta com a comentarista tècnic de cara al Mundial de futbol d'Alemanya 2006. En el seu debut com a presentador va sofrir un esvaïment en directe i va caure rodó a terra. Aquest fet va ser molt comentat a Espanya i ha donat lloc fins i tot a campanyes publicitàries.
El 2006 passa a ser el màxim responsable dels cercadors de futbolistes internacionals del Reial Madrid. El juny de 2008 fitxa com a entrenador del Reial Madrid Castella per dues temporades substituint Juan Carlos Mandiá.
Entre 2010 i 2014, Lopetegui va treballar amb els equips inferiors de la selecció espanyola, i hi va guanyar el Campionat d'Europa de la UEFA Sub-19 2012 i el Campionat d'Europa de la UEFA Sub-21 2013. Va deixar la Federació Espanyola el 30 d'abril de 2014, quan va acabar el seu contracte.

### Porto

Lopetegui va tornar a fer d'entrenador de club el 6 de maig de 2014, a l'FC Porto portuguès. Aquell estiu, va fitxar set jugadors espanyols pel club.
La seva primera temporada a l'Estádio do Dragão, la 2014–15, amb el pressupost més gran de la història del club, Lopetegui va arribar a quarts de final de la Lliga de Campions de la UEFA, on van igualar la derrota històrica més gran del club en competició europea en perdre 6–1 contra l'FC Bayern de Múnic (s'havia perdut pel mateix resultat contra l'AEK Athens FC el 1978). No va aconseguir cap trofeu, contribuint així a la major sequera durant la presidència de Jorge Nuno Pinto da Costa.
El 8 de gener de 2016, després d'una derrota a casa per 1–3 contra el C.S. Marítimo a la Taça da Liga, i quan el Porto ja havia estat eliminat de la Champions League i anava tercer a la lliga, fou destituït, i substituït per Rui Barros. Una setmana després el club va anunciar que havia rescindit el contracte unilateralment.

### Selecció espanyola i Reial Madrid

El 21 de juliol de 2016, després que se l'hagués vinculat amb el Wolverhampton Wanderers FC, que tenia nous propietaris, Lopetegui va ser nomenat nou entrenador de la selecció espanyola, després de la retirada de Vicente del Bosque. En el seu primer partit, l'1 de setembre, va obtenir la victòria per 2–0 en un amistós contra Bèlgica a l'estadi Rei Balduí; es va classificar pel Mundial 2018, guanyant nou partits i empatant-ne un al seu grup de classificació.
El 12 de juny de 2018, amb l'equip ja a Rússia per disputar el mundial, es va anunciar que Lopetegui seria el proper entrenador del Reial Madrid, amb un contracte per tres anys, després que acabés el mundial. L'endemà, fou destituït del seu càrrec a la selecció, i substituït per Fernando Hierro.
El primer partit de Lopetegui amb el Madrid fou el 15 d'agost de 2018, una derrota per 2–4 en el temps afegit contra l'Atlético de Madrid en disputa de la Supercopa d'Europa de la UEFA. Després d'una sèrie de mals resultats, i finalment, una derrota per 5–1 contra el Barça el 28 d'octubre, fou cessat un dia després i substituït interinament per Santiago Solari.

### Palmarès com a entrenador

Sevilla
* Lliga Europa de la UEFA: 2019–20
Espanya sub-19
* Campionat d'Europa de Futbol sub-19 de la UEFA: 2012
Espanya sub-21
* Campionat d'Europa de Futbol sub-21 de la UEFA: 2013

## Referències

* 1 2 «España sigue haciendo historia» (en castellà). UEFA, 15-07-2012. [Consulta: 6 maig 2014].
* 1 2 «Thiago treble helps Spain retain Under-21 crown». UEFA, 18-06-2013. [Consulta: 6 maig 2014].
* ↑ «Lopetegui abandona el cargo de seleccionador Sub-21» (en castellà), 30-04-2014. [Consulta: 6 maig 2014].
* ↑ «Lopetegui signs as new Porto manager». Marca, 06-05-2014 [Consulta: 6 maig 2014].
* ↑ «City sign Mangala, Porto turn to Marcano». UEFA, 11-08-2014. [Consulta: 12 agost 2014].
* ↑ «O maior teste do "formador" Lopetegui» (en portuguès). Diário de Notícias, 26-04-2015 [Consulta: 19 maig 2015].
* ↑ «FC Porto iguala a pior derrota europeia da sua história» (en portuguès). SAPO, 21-04-2015. [Consulta: 19 maig 2015].
* ↑ «O maior jejum da era Pinto da Costa» (en portuguès). Record, 17-05-2015. Arxivat de l'original el 13 juliol 2015. [Consulta: 19 maig 2015].
* ↑ «Marítimo vence no Dragão e Lopetegui vê lenços brancos» (en portuguès). Rádio Renascença, 29-12-2015. [Consulta: 10 gener 2016].
* ↑ «Comunicado da FC Porto – Futebol, SAD» (en portuguès). FC Porto, 08-01-2016. [Consulta: 8 gener 2016].
* ↑ «Rescisão unilateral com Lopetegui» (en portuguès). A Bola, 15-01-2016 [Consulta: 15 gener 2016]. Arxivat 15 de gener 2016 a Wayback Machine. «Còpia arxivada». Arxivat de l'original el 2016-01-15. [Consulta: 16 març 2021].
* ↑ «Julen Lopetegui: I'd be Wolves boss now if it wasn't for Spain». Express & Star, 23-07-2016 [Consulta: 12 juny 2018].
* ↑ «Spain appoint Julen Lopetegui as coach to replace Vicente del Bosque». The Guardian, 21-07-2016 [Consulta: 12 juny 2018].
* ↑ «Julen Lopetegui appointed Spain's new manager». Agence France-Presse, 21-07-2016 [Consulta: 21 juliol 2016].
* ↑ «Belgium beaten 2–0 by Spain in Roberto Martínez's first match in charge». The Guardian, 01-09-2016 [Consulta: 12 juny 2018].
* ↑ «Illarramendi rocket gives Spain narrow win in Israel». Reuters, 09-10-2017 [Consulta: 13 juny 2018].
* ↑ «Official Announcement: Julen Lopetegui will be the Real Madrid coach after the celebration of the 2018 World Cup». Real Madrid C.F., 12-06-2018. [Consulta: 12 juny 2018].
* ↑ «Julen Lopetegui sacked as Spain manager after accepting Real Madrid job». The Guardian, 13-06-2018 [Consulta: 13 juny 2018].
* ↑ «OFFICIAL | Fernando Hierro to assume role as head coach for the Russia World Cup». Reial Federació Espanyola de Futbol, 13-06-2018. Arxivat de l'original el 15 de juny 2018. [Consulta: 13 juny 2018].
* ↑ Sanders, Emma. «Real Madrid 2–4 Atlético de Madrid». BBC Sport, 15-08-2018. [Consulta: 16 agost 2018].
* ↑ «Official announcement». Real Madrid C.F., 29-10-2018. [Consulta: 29 octubre 2018].
* ↑ Calabrés, Jorge. «Solari sustituye a Lopetegui como entrenador interino del Real Madrid» (en castellà). El Español, 29-10-2018. [Consulta: 29 octubre 2018].
* ↑ «Solari, dos semanas para dejar de ser provisional». Marca, 30-10-2018 [Consulta: 30 octubre 2018].
* ↑ Wilkinson, Jack. «Sevilla 3–2 Inter Milan: Sevilla edge five-goal thriller for sixth Europa League crown». Sky Sports, 21-08-2020. [Consulta: 21 agost 2020].

## Enllaços externs

* Estadístiques a Primera divisió - LFP (castellà)
Julen Lopetegui amb la selecció espanyola - plantilles de navegació :
Selecció de futbol d'Espanya – Copa del Món de futbol 1994
1 Zubizarreta •
2 Ferrer •
3 Otero •
4 Camarasa •
5 Abelardo •
6 Hierro •
7 Goikoetxea •
8 Guerrero •
9 Guardiola •
10 Bakero •
11 Begiristain •
12 Sergi •
13 Cañizares •
14 Juanele •
15 Caminero •
16 Miñambres •
17 Voro •
18 Alkorta •
19 Salinas •
20 Nadal •
21 Luis Enrique •
22 Lopetegui •
Entrenador: Clemente
Selecció de futbol d'Espanya sub-21 – Campionat d'Europa de futbol Sub-21 de 2013
1 De Gea •
2 Montoya •
3 Illarramendi •
4 Nacho •
5 Bartra •
6 I. Martínez •
7 Canales •
8 Koke •
9 Rodrigo •
10 Thiago (c) •
11 Tello •
12 Morata •
13 Mariño •
14 Camacho •
15 Muniesa •
16 Álvaro •
17 Sarabia •
18 Moreno •
19 Muniain •
20 Carvajal •
21 Á. Vázquez •
22 Isco •
23 Joel •
Entrenador: Julen Lopetegui
Entrenadors de la selecció de futbol d'Espanya
Bru 1920  ·
Ruete 1921 a 22  ·
Berraondo 1921 a 28  ·
Castro 1921 a 27  ·
Mateos 1922 a 33  ·
Díaz 1922  ·
Argüello 1923  ·
Parages 1923 a 24  ·
Cernuda 1923 a 24  ·
Colina 1924  ·
Rosich 1924  ·
Olave 1924  ·
Gutiérrez 1925  ·
Cabot 1925  ·
Montero 1926 a 27  ·
García 1934 a 36  ·
Teus 1941 a 42  ·
Quincoces 1945  ·
Pasarín 1946  ·
Coronado 1947  ·
Eizaguirre 1948 a 50  ·
Alcántara & Iceta & Quesada 1951  ·
Zamora 1951 a 52  ·
Escartín 1952 a 53  ·
Iribarren 1953 a 54  ·
Melcón 1955  ·
Coronado & Del Valle & Jiménez & Touzón 1955  ·
Eizaguirre 1955 a 56  ·
Meana 1957 a 59  ·
Costa & Gabilondo & Lasplazas 1959 a 60  ·
Herrera 1960 a 62  ·
Villalonga 1962 a 66  ·
Balmanya 1966 a 68  ·
Toba 1968 a 69  ·
Artigas & Molowny & Muñoz 1969  ·
Kubala 1969 a 80  ·
Santamaría 1980 a 82  ·
Muñoz 1982 a 88  ·
Suárez 1988 a 91  ·
Miera 1991 a 92  ·
Clemente 1992 a 98  ·
Camacho 1998 a 2002  ·
Sáez 2002 a 04  ·
Aragonés 2004 a 08  ·
Del Bosque 2008 a 16  ·
Lopetegui 2016 a 18  ·
Hierro 2018  ·
Luis Enrique 2018 a 19  ·
Moreno 2019  ·
Luis Enrique 2019 a 22  ·
De la Fuente 2022 :